Rijeka, 19. travnja 2021.g.

**POZIV ZA MEDIJE**

**PREDSTAVLJANJE IZLOŽBE „VOLONTERI – SRCE PRIJESTOLNICE“ NA POSTAMENTIMA NA KORZU**

**U utorak, 20. travnja 2021.g. u 10.00 sati na postamentima na riječkom Korzu, ispred zgrade gradske uprave (Korzo 16, Rijeka), održat će se predstavljanje izložbe fotografija „Volonteri – srce prijestolnice“.**

Izložbom koja će biti postavljena do 26. travnja 2021.g. izražava se zahvalnost volonterkama i volonterima na značajnom doprinosu u ostvarenju cjelokupnog kulturnog programa u sklopu projekta Rijeka 2020 – Europska prijestolnica kulture.

**Na otvorenju izložbe okupljenima će se obratiti:**

* **Vojko Obersnel**, gradonačelnik Grada Rijeke
* **Ivan Šarar**, pročelnik Odjela za kulturu Grada Rijeke
* **Irena Kregar Šegota**, direktorica RIJEKE 2020
* **Asja Brusić**, voditeljica volonterskog programa EPK

U sklopu izložbe, izlog zgrade Grada Rijeke bit će ukrašen promotivnim materijalima volonterskog programa te dvjema vrijednim nagradama: priznanjem „Organizator volontiranja 2020.“ koje je Hrvatskom kulturnom domu na Sušaku dodijelila Udruga za razvoj civilnog društva Smart za kvalitetno provođenje volonterskog programa Europske prijestolnice kulture te Državnom nagradom u kategoriji „Koordinatorica volontiranja 2020.“, koja je pripala voditeljici volonterskog programa Asji Brusić.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42